Rikunarita-ORG/Wikinium huggingface dataset:
# Wikipedia

Búmerki hjá *Wikipedia*
Búmerki hjá *Wikipedia* á føroyskum
**Wikipedia** er ein alfrøði við opnum innihaldi, skrivað í samarbeiði millum sínar brúkarar. Wikipedia verður stýrd av Wikimedia, ein non-profit grunnur stovnaður til endamálið. Her í juli 2026 fevnir hon um eitt stórt evnisøki og hevur 14.219 greinar í føroysku útgávuni. Í januar 2004 vóru umleið 400 000 greinar á ymiskum málum í Wikipedia. Meginparturin, ella umleið 200 000, vóru á enskum.

Wikipedia byrjaði við ensku útgávuni tann 15. januar 2001. Tann føroyska útgávan byrjaði tann 20. juni 2004.

## Berandi eyðkennir

Tey trý eyðkennini við Wikipedia eru:

1. Hon er, ella roynir at vera, í fyrsta lagi ein alfrøði.
2. Hon er ein wiki, tað merkir, at øllum ber til at broyta hana.
3. Hon er við opnum innihaldi undir GNU Free Documentation License.

Wikipedia verður stuðlað av Richard M. Stallman og Free Software Foundation.

## Vandalisma

Ein av avbjóðingunum hjá Wikipedia er "vandalisma" - skilt sum tápuligur ella uppøsandi broytingar í greinum.

Sarah Lane, vertur fyri "Sarah's Blog Report", sum er ein partur av sjónvarpssendingini *Screen Savers*, "vandaliseraði" í eini sending Wikipedia-síðuna um *monkeypox* í ensku Wikipedia-útgávuni. Hon skrivaði "*Sarah Lane is totally cool and does not have monkeypox*". Seinni skrivaði hon: "Although this excites me in its ease and simplicity, it's a little frightening. I mean, what if I had instead written 'My boss is a big fat \*\*\*\* and his phone number is \*\*\*\*'? Sure, somebody would delete it, but this calls for some seriously dedicated moderators."

"Av tí at Wikipedia er ein fullkomiliga frí open source-verkætlan, dregur tað eisini ein riðil av anarkistiskum fólkum at sær," sigur Larry Sanger, ein teirra, ið stovnaði Wikipedia, við Wired News: "Tíbetur eru teir flestu brúkararnir fyrireikaðir til at virka ímóti vandalismu ... og fáa beint fyri slíkum beinleiðis, eftir at tað er byrjað".
# 5. juli

|  |  |  |
| --- | --- | --- |
| << | **juli 2026** | >> |
| Má | Tý | Mi | Hó | Fr | Le | Su |
|  |  | 1 | 2 | 3 | 4 | 5 |
| 6 | 7 | 8 | 9 | 10 | 11 | 12 |
| 13 | 14 | 15 | 16 | 17 | 18 | 19 |
| 20 | 21 | 22 | 23 | 24 | 25 | 26 |
| 27 | 28 | 29 | 30 | 31 |  |  |
| **MMXXVI** |

**5. juli** er dagur 186 í árinum í gregorianska kalendaranum (dagur 187 um skotár er). 179 dagar eru eftir av árinum.

## Hendingar

* 1884 - Kamerun gerst týskt hjáland.
* 1962 - Eftir harðligt frælsiskríggj, sum vardi í átta ár, lýsir seg táverandi franska hjálandið Algeria sjálvstøðugt frá Fraklandi.
* 1975 - Kap Verde gerst sjálvstøðugt land.
* 2003 - SARS verður mett at verða yvirvunnið av WHO.

### Ítróttur

#### Fótbóltur

* 1981 - Føroyar-Hetland 2-2 í Tórshavn

## Føðingar

* 1857 - Clara Zetkin, týskur politikari og stríðskvinna fyri kvinnurættindum (d. 1933)
* 1911 - Georges Pompidou, forseti Fraklands (d. 1974).
* 1928 - Pierre Mauroy, franskur politikari (d. 2013)
* 1928 - Hans Jacob Birgir Danielsen í Kvívík.
* 1932 - Gyula Horn, ungarskur politikari (d. 2013)
* 1963 - Edie Falco, amerikonsk sjónleikarinna.
* 1966 - Gianfranco Zola, italskur fótbóltsleikari.
* 1987 - Alexander Kristoff, norskur kappsúkklari
* 1989 - Sjinkie Knegt, niðurlendskur ítróttamaður
* 1990 - Jutta Thomsen, føroyskur fyrrverandi elitusvimjari

## Andlát

* 1969 - Walter Gropius, týskur arkitektur (f. 1883)

|  |
| --- |
| Januar | Februar | Mars | Apríl | Mai | Juni | Juli | August | September | Oktober | November | Desember |